ԱԽՈՒՐՅԱՆ ՀԱՄԱՅՆՔԻ ՂԵԿԱՎԱՐ ԶԱՎԵՆ ՄԱՆՈՒԿՅԱՆԻ ՇՆՈՐՀԱՎՈՐԱՆՔԸ ՄԱՐՏԻ 8-Ի ԱՌԹԻՎ

Սիրելի՛ կանայք, մայրեր, քույրեր, դուստրեր,

ընդունեք ջերմագին շնորհավորանքներս գարնանային ամենագեղեցիկ տոնի՝ մարտի 8-ի առթիվ: Մաղթում եմ, որ գարունը թևածի ձեր հոգիներում, որ բնության զարթոնքի հետ դուք էլ ծաղկեք, երջանկություն և սեր ճառագեք:

Թող ձեր նպատակներն ու նվիրական իղձերն իրականանան խաղաղ երկնքի տակ, թո՛ղ ձեր աչքերից հոսեն միայն ուրախության արցունքներ, ձեր զավակներն ունենան այն, ինչ դո՛ւք եք մաղթում ու երազում:

Առանձնակի շնորհավորում եմ հանուն հայրենիքի անմահացած, ինչպես նաև հայրենի սահմանն ամուր պահող զինվորների մայրերին, խոնարհվում նրանց տիեզերական համբերության և նվիրումի առաջ:

Եւս մեկ անգամ շնորհավորում եմ բոլորիդ, մաղթում կանացի երջանկություն, անձնական և գործնական հաջողություններ, անթիվ-անհամար ժպիտներ ու ծաղիկներ: